Reacție după moartea judecătoarei Curții Supreme a SUA, Ruth Bader Ginsburg: "Era un idol pentru mine“.
Gillian Metzger, fostă grefieră la Curtea Supremă de Justiţie a SUA, a reacţionat după moartea judecătoarei Ruth Bader Ginsburg. "Era un idol pentru mine", spune cea care este profesoară de drept la Universitatea Columbia. Ginsburg a murit de cancer pancreatic vineri, la Washington.
Ruth Bader Ginsburg a fost o figură proeminentă pentru liberalii din SUA.A fost a doua femeie care a ocupat un loc la Curtea Supremă, unde a lucrat timp de 27 de ani. Ruth Ginsburg, care avea vederi liberale şi feministe, a declarat recent că decizia numirii înlocuitorului său ar trebui luată de preşedintele ales în scrutinul din noiembrie.Gillian Metzger, în prezent profesoară de drept la Universitatea Columbia, a vorbit la superlativ despre judecătoarea care a murit la 87 de ani.Gillian Metzger, profesoară de drept şi fostă grefieră la Curtea Supremă de Justiție a SUA: "Să ai onoarea să lucrezi la Curtea Supremă de Justiţie este oricum o experienţă remarcabilă, dar să o faci cu Ginsburg a fost chiar un vis devenit realitate. Ea era deja un idol pentru mine de când lucra ca avocată pentru drepturile femeilor.“.